Inden iersten een huys en hof metten wijthame
twee stucken wijngts en allen anden oick met
eenen weghe aldair comen boven derve mychiels
de man weeschouwers en allen anden zijnen
toebehoirten gelijck de voirs mathijs wijlen de
vos de voirs goede vcregen heeft tegen roelove
wijlen vander elst en gelegen zijn inde groefstrate
boven de goede den voirs kynden pets wijlen de
vos en oick jans de vos in gelegen in hue
voirs deylinghe gevallen t groefspoirten weert
tusschen de goede der weduwen en kynden gielijs
wijlen van duffle t eenre de goede thomaes
loenijs en de voirs drie stucxkens wijngairts
die den voirs janne de vos in zijn deylinghe
gevallen zijn t ande zijden comen achtweerts
totten voirs bloke lants toebehoende cormelijs
roelofs opden comerien last dair te voen uut
gaende Te weten twintich silven penighen
geheeten stuvs goet en ghinghe erflijcker rinten
ten behoirlijcken tijden te betalene En voirtaen
op thien gelijcke silven penigen geheeten stuvs
goet en ghinghe erflijcker rinten alle jaire
te kersmisse te betalene den voers janne de
vos zone wijlen mathijs en zijnen erfgename
erflijck in nacomen tijden Met condicien dat
de voirs phs dartois en mgriete de vos
zijn huysvrouwe de voirs thien stuvs erflijck
zullen moegen quijten en aflegghen waneer
hen dat gelieven sal Te weten elcken stuv
dair af met xviii gelijcken stuvs nu cours
en loop hebben en met vollen pachte It zullen
noch hebben de voirs phs dartois en mgriete de
vos zijn huysvrouwe in hue deylinghe een stuck
wingairts gelijck dat gelegen is op de bollaertslaghe
tusschen de goede henricx keyen t eenre en dlant